02019R0244 — HU — 12.02.2019 — 000.001

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül





Helyesbítette:









▼B

A BIZOTTSÁG (EU) 2019/244 VÉGREHAJTÁSI RENDELETE

(2019. február 11.)

az Argentínából származó biodízel behozatalára vonatkozó végleges kiegyenlítő vám kivetéséről







1. cikk

(1) A Bizottság végleges kiegyenlítő vámot vet ki az Argentínából származó, jelenleg az ex 1516 20 98 (TARIC-kódok: 1516209821 , 1516209829 és 1516209830 ), ex 1518 00 91 (TARIC-kódok: 1518009121 , 1518009129 és 1518009130 ), ex 1518 00 95 (TARIC-kód: 1518009510 ), ex 1518 00 99 (TARIC-kódok: 1518009921 , 1518009929 és 1518009930 ), ex 2710 19 43 (TARIC-kódok: 2710194321 , 2710194329 és 2710194330 ), ex 2710 19 46 (TARIC-kódok: 2710194621 , 2710194629 és 2710194630 ), ex 2710 19 47 (TARIC-kódok: 2710194721 , 2710194729 és 2710194730 ), 2710 20 11 , 2710 20 15 , 2710 20 17 , ex 3824 99 92 (TARIC-kódok: 3824999210 , 3824999212 és 3824999220 ), 3826 00 10 és ex 3826 00 90 (TARIC-kódok: 3826009011 , 3826009019 és 3826009030 ) KN-kódok alá tartozó, következőképpen meghatározott termék behozatalára: szintézissel és/vagy hidrogénezéssel előállított, nem fosszilis eredetű zsírsav-monoalkil-észterek és/vagy paraffingázolajok akár tisztán, akár keverék formájában.

(2) Az (1) bekezdésben megnevezett, az alábbiakban felsorolt vállalatok által gyártott termék vámfizetés előtti, uniós határparitáson számított nettó árára alkalmazandó végleges kiegyenlítő vámtételek a következők:

▼C1







Vállalat Végleges kiegyenlítő vám TARIC-kiegészítő kód Aceitera General Deheza S.A. 33,4 % C493 Bunge Argentina S.A. 33,4 % C494 LDC Argentina S.A. 26,2 % C495 Molinos Agro S.A. 25,0 % C496 Oleaginosa Moreno Hnos. SACIFI y A 25,0 % C497 Vicentin S.A.I.C. 25,0 % C498 COFCO International Argentina S.A. 28,2 % C490 Cargill S.A.C.I. 28,2 % C491 Minden más vállalat 33,4 % C999

▼B

(3) Eltérő rendelkezés hiányában a vámokra vonatkozó hatályos rendelkezések alkalmazandók. Késedelmi kamat fizetésére jogot adó visszatérítés esetén az Európai Központi Bank irányadó refinanszírozási műveleteire alkalmazott, az Európai Unió Hivatalos Lapjának C sorozatában közzétett, az esedékesség napja szerinti hónap első naptári napján érvényes kamatláb egy százalékponttal megnövelt értékének megfelelő késedelmi kamat fizetendő.

2. cikk

(1) A szabad forgalomba bocsátásra bejelentett behozatalok mentesülnek az 1. cikkben meghatározott kiegyenlítő vám alól, ha a behozott árukat olyan vállalatok gyártották, szállították és számlázták, amelyek kötelezettségvállalását a Bizottság elfogadta és amelyek neve szerepel az (EU) 2019/245 végrehajtási határozat mindenkor hatályos változatában található felsorolásban, feltéve, hogy a behozatalra az említett bizottsági végrehajtási határozat rendelkezéseivel összhangban került sor.

(2) Az (1) bekezdésben körülírt behozatalok mentesülnek a kiegyenlítő vám alól, ha:

a) a behozatalt olyan, a kötelezettségvállalás alapján kiállított kereskedelmi számla (a továbbiakban: kötelezettségvállalási számla) kíséri, mely tartalmazza legalább az e rendelet 1. mellékletében meghatározott tartalmi elemeket és nyilatkozatot; és

b) a behozatalt az e rendelet 2. mellékletében meghatározott kiviteli kötelezettségvállalási igazolás kíséri; és

c) a vámkezelésre bejelentett és vám elé állított áru pontosan megfelel a kötelezettségvállalási számlán található megnevezésnek.

(3) Vámtartozás keletkezik a szabad forgalomba bocsátásra vonatkozó árunyilatkozat befogadásakor, ha:

a) az (1) bekezdésben körülírt behozatalok tekintetében megállapítást nyer, hogy az (1) és a (2) bekezdésben meghatározott feltételek közül egy vagy több nem teljesül; vagy

b) a Bizottság az (EU) 2016/1037 rendelet 13. cikkének (9) bekezdése alapján rendelet vagy határozat útján, konkrétan meghatározott ügyletekre hivatkozva visszavonja a kötelezettségvállalás elfogadását, és a kötelezettségvállalás hatálya alá tartozó érintett számlákat érvénytelennek nyilvánítja.

3. cikk

Azok a vállalatok, amelyek kötelezettségvállalását a Bizottság elfogadta és amelyek neve szerepel az (EU) 2019/245 végrehajtási határozat mindenkor hatályos változatában található felsorolásban, az ugyanabban a végrehajtási határozatban meghatározott feltételek teljesülése esetén a kiegyenlítő vám alól nem mentesülő ügyletek esetében is bocsátanak ki számlát. Ennek a számlának olyan kereskedelmi számlának kell lennie, amely tartalmazza legalább az e rendelet 3. mellékletében meghatározott tartalmi elemeket.

4. cikk

A behozataloknak az Argentínából származó biodízel behozatalára vonatkozó nyilvántartásbavételi kötelezettség bevezetéséről szóló (EU) 2018/756 végrehajtási rendelet alapján végzett nyilvántartásba vétele megszűnik. A Bizottság a nyilvántartásba vett behozatalokra nem állapít meg visszamenőlegesen végleges kiegyenlítő vámot.

5. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.









1. MELLÉKLET

A vállalat által a kötelezettségvállalás keretében az Európai Unióba értékesített árukat kísérő kereskedelmi számlán fel kell tüntetni:

1. a következő címet: „KÖTELEZETTSÉGVÁLLALÁS TÁRGYÁT KÉPEZŐ ÁRUT KÍSÉRŐ KERESKEDELMI SZÁMLA”;

2. a kereskedelmi számlát kibocsátó vállalat nevét, valamint az árut gyártó vállalat nevét;

3. a kereskedelmi számla számát;

4. a kereskedelmi számla kiállításának napját;

5. azt a TARIC-kiegészítő kódot, amelynek alapján a számlán megjelölt áru az Európai Unió határán vámkezelésre kerül;

6. az áru közérthető nyelven megfogalmazott, pontos megnevezését, valamint:

— a vállalat termékkódjához (CPC) tartozó műszaki leírást,

— a vállalat termékkódját (CPC),

— a KN-kódot,

— a mennyiséget (tonnában);

7. az értékesítés feltételeinek leírását, a következő adatok feltüntetésével:

— egységár (tonnánkénti ár),

— az alkalmazandó fizetési feltételek,

— az alkalmazandó szállítási feltételek,

— az összes árengedmény és kedvezmény;

8. az importőrként eljáró vállalat nevét, amelynek a számlát a vállalat közvetlenül kibocsátotta;

9. a vállalat azon tisztségviselőjének nevét, aki a kereskedelmi számlát kibocsátotta, valamint a következő szövegű, aláírással ellátott nyilatkozatot:

„Alulírott igazolom, hogy az ezen számla alapján az Európai Unióba való kivitel céljából értékesített árut a(z) (a vállalat neve és címe) (TARIC-kiegészítő kód) gyártotta Argentínában, az Európai Bizottság által az (EU) 2019/245 végrehajtási határozattal elfogadott kötelezettségvállalás hatálya alatt és feltételei szerint. Kijelentem, hogy a számlán szereplő adatok hiánytalanok és megfelelnek a valóságnak.”









2. MELLÉKLET

Kiviteli kötelezettségvállalási igazolás

A vállalat által a kötelezettségvállalás keretében az Európai Unióba értékesített árukat kísérő kereskedelmi számlák mindegyikéhez a CARBIO által kibocsátandó kiviteli kötelezettségvállalási igazoláson fel kell tüntetni:

1. az Argentin Bioüzemanyagipari Kamara (Cámara Argentina de Biocombustibles, CARBIO) nevét, címét és telefonszámát;

2. a kereskedelmi számlát kibocsátó, az (EU) 2019/245 végrehajtási határozatban megnevezett vállalat nevét, valamint az árut gyártó vállalat nevét;

3. a kereskedelmi számla számát;

4. a kereskedelmi számla kiállításának napját;

5. azt a TARIC-kiegészítő kódot, amelynek alapján a számlán megjelölt áru az Európai Unió határán vámkezelésre kerül;

6. az áru pontos megnevezését, a következő adatok feltüntetésével:

— az áru műszaki leírása, a vállalat termékkódja (CPC, ha van),

— a KN-kód;

7. a pontos exportált mennyiséget tonnában,

8. az igazolás számát és lejáratának időpontját (három hónappal a kibocsátás után);

9. a CARBIO azon tisztségviselőjének nevét, aki az igazolást kibocsátotta, valamint a következő szövegű, aláírással ellátott nyilatkozatot:

„Alulírott igazolom, hogy ezt az igazolást a kötelezettségvállalás szerinti értékesítést kísérő kereskedelmi számlán feltüntetett árunak az Európai Unióba történő közvetlen kivitele céljából, a(z) [vállalat] által felajánlott és az Európai Bizottság által az (EU) 2019/245 végrehajtási határozattal elfogadott kötelezettségvállalás hatálya alatt és feltételei szerint állítottam ki. Kijelentem, hogy az igazolásban szereplő adatok megfelelnek a valóságnak, és az igazolásban megadott mennyiség nem haladja meg a kötelezettségvállalás küszöbértékét.”;

10. a dátumot;

11. az aláírást és a CARBIO bélyegzőlenyomatát.









3. MELLÉKLET

A vállalat által a kiegyenlítő vám hatálya alatt az Európai Unióba értékesített árukat kísérő kereskedelmi számlán fel kell tüntetni:

1. a következő címet: „KIEGYENLÍTŐ VÁM TÁRGYÁT KÉPEZŐ ÁRUT KÍSÉRŐ KERESKEDELMI SZÁMLA”;

2. a kereskedelmi számlát kibocsátó vállalat nevét, valamint az árut gyártó vállalat nevét;

3. a kereskedelmi számla számát;

4. a kereskedelmi számla kiállításának napját;

5. azt a TARIC-kiegészítő kódot, amelynek alapján a számlán megjelölt áru az Európai Unió határán vámkezelésre kerül;

6. az áru közérthető nyelven megfogalmazott, pontos megnevezését, valamint:

— a vállalat termékkódjához (CPC) tartozó műszaki leírást,

— a vállalat termékkódját (CPC),

— a KN-kódot,

— a mennyiséget (tonnában);

7. az értékesítés feltételeinek leírását, a következő adatok feltüntetésével:

— egységár (tonnánkénti ár),

— az alkalmazandó fizetési feltételek,

— az alkalmazandó szállítási feltételek,

— az összes árengedmény és kedvezmény;